Home -- Fulfulde -- Perform a PLAY -- 123 (The runaway)
123. Fii dogoowo on
Barehun tosokun kun dogi, kun feggii ka kaaýe, hikun ŋaaña teppe ɗen ka fitaare bulle ɗen.
Onesiima (duppa) : "Miɗo haani dogude. Mi ronkii, mi faalaaka gollude ñalaaɗe ɗen fow, mi fuɗɗoto ngurndan kesan. Woɗɗitii, woɗɗitii fota. Miɗo haani wattande yili fii wota åe hewtito lan."
Maccuåe dogooåe åen donkinte donnkinannde muusude. Si wonaa waɗa e maååe maande boɗeere ka åandu, si ko liddu mun, åe jonnete kulle buruure ɗen. Ngon miijo ɗon tun waɗi si Onesiima åurti yawnude dogudu makko ndun.
Innde makko nden no firi nafoowo. Hara nden innde no yaadi e aaden wujjoowo, wonɗo e dogude?
Himo hoyɗude koyɗol kesol e leydi jananiri. Himo faalaa suuɗaade ka wi’etee ɗon Roomu. Kono ko hombo hoolotoo wonde nden saare mawnde, Onesiima yahoyay – hakkunde yimåe åen fow – ka giɗo jom makko on?
Puulusa : "O dogi non."
Onesiima : "Miɗo faalaa goɗɗun e ngurndan ɗan, mi faalaaka wonude tun maccuɗo."
Puulusa : "Hara hiɗa weltodi e ngurndan maa kesan ɗan?"
Onesiima : "Ka haqiiqa, mi miijitike wonde haray no serti fota. Si tawii non mi dogaano. Onsay landal fewtungal ngal kaalisi on ... Miɗo taññinii wonde no mi fewndori non bonaali åuri nii haa ka fewndii ɗoo."
Puulusa : "Onesiima, hara a daååii ngurndan kesan e nokkuure bonnde nden."
Ko nii Roomu, Onesiima faamii wonde en waawataa yiitude ngurndan kesan åaawo annabi Iisaa. Ko fii o yaafoto junuubaaji men ɗin fow, o heyɗintina en. Hara a faalete kadi fuɗɗitagol? Annabi Iisaa yeɗete ngurndan kesan. O yeɗay ɗan ngurndan dendaangal åen qirritiiåe junuubaaji mun ɗin, fawi hoolaare maååe nden e makko.
Onesiima hendike ɗan ngurndan kesan ɗon. Kono ko honto woni sogonal hikkiingal ngal?
Puulusa : "Ko åuri e moýýude kon ko yiltitagol ka Filimuunu, jeyɗo ma on."
Onesiima : "Artugol ton?"
Puulusa : "Wota a hulu, mi windanay mo åataakuru fii yo o jonnu mo ndun, ko weldiɗɗo an, himo yiɗi annabi Iisaa, o wernete e nder weltaare."
Ko sago, Oneesiima yiltitii.
Filimuunu : "A artii hannde! Alaa ka men ɗaååitaali ma."
Onesiima : "Ko an woni ko mi addani nduu åataakuru."
Filimuunu : "Ko an yo Filimuunu tedduɗo, mi neltii mo e maa. O fuɗɗike ngurndan kesan e nder ýuååondiral e annabi Iisaa. Ko o bonnamaa woo, mi yoåitete coggu mun, mi moýýintinay ko bonnaa kon."
Onesiima jaåiraama weltaare, o lutti ka Filimuunu wondude e åernde laaåude. Sabu annabi Iisaa, o heåii ngurndan kesan ɗan e nokkuure hinnde.
Yewtooåe : Fillitotooɗo, Onesiima, Puulusa, Filimuunu
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn glg_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn dyu_Latn bam_Latn fuv_Latn fuv_Latn fuv_Latn bam_Latn zho_Hant